Βήματα επίλυσης προβλημάτων:

1. Το διαβάζουμε καλά , ώστε να ξεχωρίσουμε τα δεδομένα από τα ζητούμενα.
2. Καταγράφουμε τα δεδομένα όσο μπορούμε πιο καθαρά και κάνουμε έναν πίνακα , ώστε να υπάρχει καλή παρουσίαση του προβλήματος.
3. Αντικαθιστούμε τους μεγάλους αριθμούς με πιο μικρούς , ώστε να αντιληφθούμε πιο εύκολα το πρέπει να κάνουμε.
4. Κάνουμε επαλήθευση των πράξεων
5. Ελέγχουμε λογικά τη λύση . Κατά πόσο δηλ. το αποτέλεσμα είναι λογικό ή όχι.

Προβλήματα

1. Ο παππούς του Μιχάλη είναι υπεραιωνόβιος ! Γιορτάζει σήμερα τα εκατοστά δέκατα πέμπτα γενέθλιά του!

Πόσες μέρες έζησε μέχρι σήμερα; (1 έτος = 365 μέρες)

 2. Κάνε κάθετα τις διαιρέσεις : 412:27 , 1612 : 33 , 5579: 15

3. Πόσες σελίδες ενός άλμπουμ χρειάζονται για να τοποθετηθούν 1250 γραμματόσημα , όταν σε κάθε σελίδα χωρούν 30 γραμματόσημα;

4. Ένα ορθογώνιο παραλληλόγραμμο έχει διαδοχικές πλευρές 3 και 5 εκατοστά. Σχημάτισε ένα πρόβλημα εμβαδού και λύσε το.

5.Σχημάτισε ένα αντίστροφο από το προηγούμενο πρόβλημα και λύσε το.( Να κάνεις το ζητούμενο δεδομένο και το δεδομένο ζητούμενο)

6.Τρία κιβώτια με κονσέρβες τόνου περιέχουν 90 κονσέρβες συνολικά . Πόσες κονσέρβες περιέχουν τα 15 κιβώτια , πόσες τα 63 και πόσες τα 100 κιβώτια;